b'\n_START_ARTICLE_\nZlati\xc4\x8devke\n_START_SECTION_\nListi in steblo\n_START_PARAGRAPH_\nListi so navadno brez prilistov, razvr\xc5\xa1\xc4\x8deni premenjalno, redkeje nasprotno, enostavni ali deljeni.\n_START_SECTION_\nCvet\n_START_PARAGRAPH_\nCvetovi so dvospolni, zvezdasti ali somerni. Cvetno odevalo je enojno ali dvojno, listi odevala so name\xc5\xa1\xc4\x8deni v vretencu. Zunanji krog cvetnega odevala (\xc4\x8da\xc5\xa1ni listi) je navadno barvit, podoben ven\xc4\x8dnim listom, notranji krog (ven\xc4\x8dni listi) pogosto nosi medovno \xc5\xbelezo. Pogosto so razviti medovniki, ki niso podobni listom cvetnega odevala._NEWLINE_\xc5\xa0tevilo cvetnih delov je pogosto veliko in neustaljeno. Nekateri rodovi imajo enojno cvetno odevalo (na primer kalu\xc5\xbenice), drugi pa \xc5\xbee diferencirano v \xc4\x8da\xc5\xa1o in venec (na primer zlatice). Listi cvetnega odevala med seboj niso zrasli, pesti\xc4\x8di, ki jih je navadno ve\xc4\x8d, pa imajo plodnice nadrasle._NEWLINE_Pra\xc5\xa1niki so \xc5\xa1tevilni, navadno name\xc5\xa1\xc4\x8deni premenjalno. Pesti\xc4\x8dev je 1 do mnogo, vsak je iz enega plodnega lista, redko so plodni listi med seboj delno zrasli.\n_START_SECTION_\nPlod\n_START_PARAGRAPH_\nPlod je me\xc5\xa1i\xc4\x8dek ali ore\xc5\xa1ek, redko jagoda.'